Аб рабоце аддзела загса Лёзненскага раённага

выканаўчага камітэта ў 2020 годзе

Аддзел запісу актаў грамадзянскага стану Лёзненскага раённага выканаўчага камітэта (далей – аддзел загса райвыканкама) у адпаведнасці з заканадаўствам Рэспублікі Беларусь утвораны Лёзненскім раённым выканаўчым камітэтам, з'яўляецца яго структурным падраздзяленнем і ўваходзіць у сістэму Міністэрства юстыцыі Рэспублікі Беларусь.

Па агульных пытаннях сваёй дзейнасці аддзел загса падпарадкоўваецца Лёзненскаму раённаму выканаўчаму камітэту, а па пытаннях рэалізацыі дзяржаўнай палітыкі ў сферы юстыцыі: галоўнаму кіраванню юстыцыі Віцебскага абласнога выканаўчага камітэта і Міністэрству юстыцыі Рэспублікі Беларусь.

У аддзеле загса райвыканкама працуе адзін чалавек.

Асноўнымі задачамі аддзела запісу актаў грамадзянскага стану з'яўляецца правільная, поўная і своечасовая рэгістрацыя актаў грамадзянскага стану ў адпаведнасці з заканадаўствам Рэспублікі Беларусь аб шлюбе і сям'і ў мэтах абароны асабістых немаёмасных і маёмасных праў грамадзян, у дзяржаўных і грамадскіх інтарэсах; папулярызацыя новых грамадзянскіх абрадаў урачыстай рэгістрацыі шлюбу і нараджэння дзіцяці, у тым ліку беларускіх народных абрадаў, накіраваных на ўмацаванне сям'і; прававая асвета насельніцтва па пытаннях заканадаўства Рэспублікі Беларусь аб шлюбе і сям'і і парадку рэгістрацыі актаў грамадзянскага стану.

У 2020 годзе па Лёзненскім раёне органамі загса складзена 558 запісаў актаў грамадзянскага стану, (з іх 316 здзейснена аддзелам загса райвыканкама).

Аддзелам загса выдадзена даведак, якія ўтрымліваюць звесткі з запісаў актаў грамадзянскага стану - 566, даведак аб адсутнасці запісу акта аб заключэнні шлюбу – 37.

Аддзелам загса ў 2020 годзе спагнана дзяржаўнай пошліны 5724,0 рублёў і аказана дадатковых платных паслуг на суму –184,02 рублёў, сельскімі выканаўчымі камітэтамі Лёзненскага раёна спагнана дзяржаўнай пошліны 594,0 рублёў і аказана дадатковых платных паслуг на суму – 104,5 рублёў.

На тэрыторыі Лёзненскага раёна размешчаны шэсць сельвыканкамаў. За 2020 год сельвыканкамамі зарэгістравана 242 запісу актаў грамадзянскага стану.

Найбольш папулярныя імёны дзяўчынак – Варвара, Сафія, Алёна, Анастасія, Дарина, імі хлопчыкаў – Дзмітрый, Іван, Павел, Аляксандр, Мікіта, рэдкія імёны, даныя нованароджаным бацькамі – Леа, Дзяніс, Ігар, Есения, Эммелина, Александрына.